Райнер Мария Рилке
Из едно детство

Превод от немски: Стоян Бакърджиев, 1979

chitanka.info

Като богатство беше тишината

и скриваше момчето. Сякаш в сън

изникна майката откъм вратата

и в шкафа чаша трепна с крехък звън.

Усети, че издадена е тя,

момчето си целуна: „Ти си тук?“

В пианото се взряха — звук след звук

възкръсваше у него песента,

която странно го оплете пак.

То стихна. Погледът му в тоя мрак

се плъзна към ръката й, превита

от пръстена, когато се заскита

в клавишите, като из преспи сняг.

1900

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.